als_Latn dik_Latn ron_Latn
Asport – Sot janë zhvilluar edhe dy ndeshje të xhiros së tretë në Raiffeisen Superligen e Kosoves në futboll.
Prishtina arriti të shënoj fitore minimale, por mjaft të rëndësishme në Prizren si mysafir i Lirisë, ndërsa që Drenica dhe Llamkos Kosova u ndanë baraz në Skënderaj me rezultat 1:1.
Liria – Prishtina 0:1 (Besnik Krasniqi (P) ‘7)
Prishtina e ka vazhduar marshin duke e regjistruar fitoren e tretë rresht në Raiffeisen Superligën e Kosovës në futboll.
Skuadra bardh e kaltër, pasi triumfoi në duel me Trepçën dhe Vëllaznimin, ia doli t’i rrëmbejë tri pikë edhe në terrenin e vështirë në Prizren, ndaj Lirisë, të cilën e mposhti me rezultat 1:0.
Kampionët e Kosovës fituan me meritë, edhe pse prizrenasit kanë rrezikuar disa herë. Prishtinasit shënuan gol të hershëm, qysh në minutën e shtatë, kur shënoi Besnik Krasniqi nga penalltia, pasi më parë Gentrit Begolli u pengua në zonën e rreptësisë së bardh e zinjve.
Prizrenasit e patën mundësinë më të mirë të ndeshjes në minutën e fundit të pjesës së parë, kur kapiteni Erdogan Brando e qëlloi shtyllën nga gjuajtja e lirë.
Në pjesën e dytë, prishtinasit rrezikuan me Florin Bërbatovcin, kurse prizrenasit tentuan me Agron Skerajn (Besnik Krasniqi e hoqi topin pothuajse nga vija e portës) dhe me Brandon, mirëpo porta e Kushtrim Mushicës mbeti e paprekur.
Drenica – Llamkos Kosova 1: 1 (Labinot Jetullahu ’19- Taulant Dajaku ’29)
Llamkos Kosova e ka ruajtur pamposhtësinë edhe pas tri xhirosh, në Raiffeisen Superligën e Kosovës në futboll.
Pasi u rikthye nga Gjakova me një barazim (0:0) dhe e mposhti Lirinë me rezultat minimal 2:1, skuadra vushtrriase e nxori një pikë edhe në udhëtimin që e pati në Drenicë, me të cilën ndau pikët, 1:1.
Madje, skuadra bardh e kaltër ka kaluar e para në avantazh në minutën e 19-të, kur pasi u rikthye topi nga shtylla, Labinot Jetullahu e mposhti nga afërsia portierin Artan Racaj.
Nuk kaluan mirë 10 minuta dhe kuq e zinjtë nivelizuan gjithçka në fushë. Në fakt, Arbër Prekazi e preku topin me dorë dhe gjyqtari dha penallti për vendësit.
Dhe, nga 11 metërshi i pagabueshëm ishte Taulant Dajaku, 1:1. Në pjesën e dytë, Jetullahu i udhëtuesve dështoi nga një rast i qindpërqindtë, ndërsa mikpritësit rrezikuan me Berat Hysenin.
Llamkos Kosova mbeti njëra prej tri skuadrave pa humbje nga tri xhirot e para, ndërsa Drenica dështoi ta regjistronte fitoren e dytë të sezonit.
/express/
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn uzn_Latn als_Latn als_Latn als_Latn als_Latn als_Latn als_Latn zho_Hans eng_Latn